CELEX: 62016CA0422
Language: sk
Date: 2017-06-14 00:00:00
Title: Vec C-422/16: Rozsudok Súdneho dvora (siedma komora) zo 14. júna 2017 (návrh na začatie prejudiciálneho konania, ktorý podal Landgericht Trier – Nemecko) – Verband Sozialer Wettbewerb eV/TofuTown.com GmbH (Návrh na začatie prejudiciálneho konania — Spoločná organizácia trhov s poľnohospodárskymi výrobkami — Nariadenie (EÚ) č. 1308/2013 — Článok 78 a príloha VII časť III — Rozhodnutie 2010/791/EÚ — Vymedzenia pojmov, označenia a obchodné názvy — „Mlieko“ a „mliečne výrobky“ — Názvy používané pri reklame a uvádzaní čisto rastlinných potravín na trh)

21.8.2017   
            
            
               SK
            
            
               Úradný vestník Európskej únie
            
            
               C 277/18
            
         Rozsudok Súdneho dvora (siedma komora) zo 14. júna 2017 (návrh na začatie prejudiciálneho konania, ktorý podal Landgericht Trier – Nemecko) – Verband Sozialer Wettbewerb eV/TofuTown.com GmbH
   (Vec C-422/16) (1)
   
   ((Návrh na začatie prejudiciálneho konania - Spoločná organizácia trhov s poľnohospodárskymi výrobkami - Nariadenie (EÚ) č. 1308/2013 - Článok 78 a príloha VII časť III - Rozhodnutie 2010/791/EÚ - Vymedzenia pojmov, označenia a obchodné názvy - „Mlieko“ a „mliečne výrobky“ - Názvy používané pri reklame a uvádzaní čisto rastlinných potravín na trh))
   (2017/C 277/24)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Trier
   
      Účastníci konania pred vnútroštátnym súdom
   
   
      Žalobca: Verband Sozialer Wettbewerb eV
   
      Žalovaná: TofuTown.com GmbH
   
      Výrok rozsudku
   
   Článok 78 ods. 2 a príloha VII časť III nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007, sa majú vykladať v tom zmysle, že bránia tomu, aby sa názov „mlieko“ a názvy, ktoré toto nariadenie výlučne vyhradzuje pre mliečne výrobky, používali na označenie čisto rastlinného výrobku pri jeho uvádzaní na trh alebo reklame, a to aj v prípade, že tieto označenia sú doplnené vysvetľujúcimi alebo opisnými výrazmi poukazujúcimi na rastlinný pôvod dotknutého výrobku, okrem prípadu, že sa tento výrobok uvádza v prílohe I rozhodnutia Komisie 2010/791/EÚ z 20. decembra 2010 obsahujúce zoznam výrobkov uvedených v bode III ods. 1 druhom pododseku prílohy XII k nariadeniu Rady (ES) č. 1234/2007.
   
      (1)  Ú. v. EÚ C 350, 26.9.2016.